Държавен вестник, бр. 33, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  33
Вторични фармакологични проучвания се 
вземат предвид с цел оценка на потенциалните 
физиологични ефекти, които не са свързани с 
желания терапевтичен ефект на лекарствения 
продукт за терапия със соматични клетки, на 
продукта, получен чрез тъканно инженерство 
или на допълнителните вещества, тъй като освен 
представляващите интерес протеини могат да бъ-
дат секретирани и биологично активни молекули 
или представляващите интерес протеини могат да 
имат нежелани целеви местоположения.
3.2. Фармакокинетика
Не се изискват конвенционални фармако-
кинетични проучвания за оценка на абсорбция, 
разпределение, метаболизъм и екскреция. Пара-
метри като жизнеспособност, продължителност 
на живот, разпределение, растеж, диференциация 
и миграция на клетките трябва да се изследват. 
Когато това проучване не е проведено, това се 
обосновава в заявлението въз основа на типа на 
съответния продукт.
За лекарствените продукти за терапия със 
соматични клетки и за продукти, получени чрез 
тъканно инженерство, които произвеждат биоло-
гично активни молекули, трябва да се представят 
проучвания за разпределение, продължителност на 
действието и степен на експресия на тези молекули.
3.3. Токсикология
Оценява се токсичността на крайния продукт. 
Вземат се предвид анализ на активното вещество, 
помощните вещества, допълнителните вещества и 
евентуално свързаните с производствения процес 
замърсявания.
При определяне продължителността на проучва-
нията трябва да се има предвид очакваният жизнен 
цикъл на лекарствения продукт, както и неговият 
фармакодинамичен и фармакокинетичен профил. 
Представя се обосновка на продължителността.
Не се изискват конвенционални проучвания за 
канцерогенност и генотоксичност освен по отно-
шение на туморогенния потенциал на продукта.
Трябва да бъдат представени проучвания за 
възможен имуногенен и имунотоксичен ефект.
Когато продукти на основата на клетки съдър-
жат животински клетки, трябва да се представят 
проучвания на специфичните проблеми, свързани 
с безопасността, като например вероятността от 
предаване на човека на ксеногенни патогени.
В. Специални изисквания към модул 5 от доси-
ето на лекарствени продукти за модерна терапия
1. Специални изисквания към всички лекар-
ствени продукти за модерна терапия
Когато клиничното приложение на лекарствени 
продукти за модерна терапия изисква специална 
съпътстваща терапия и предполага хирургически 
интервенции, трябва да се анализира и опише те-
рапевтичната процедура. Представя се информация 
за стандартизирането и оптимизирането на тези 
процедури по време на клиничното разработване 
на продукта.
Когато медицинските изделия, използвани по 
време на хирургични манипулации за прилагане, 
имплантиране или поставяне на лекарствен продукт 
за модерна терапия, могат да окажат въздействие 
върху безопасността и ефикасността на продукта, 
се представя информация за тези изделия. 
Определят се специализираните експертни 
познания, необходими за извършване на дей-
ностите по прилагане, имплантиране, поставяне 
и последващите действия. Когато е необходимо, 
трябва да се представи план за обучение на 
медицинските специалисти по процедурите по 
употреба, прилагане, имплантиране или поставяне 
на тези продукти.
Като се има предвид, че поради естеството 
на лекарствените продукти за модерна терапия 
процесът на тяхното производство може да се 
промени по време на клиничното разработване, 
може да се изискат допълнителни проучвания за 
доказване на съпоставимостта.
По време на клиничното разработване трябва 
да се направи необходимото по отношение на рис-
ковете, възникващи от потенциални инфекциозни 
причинители или от използването на материал, 
получен от животински източници, и на мерките, 
предприети за тяхното намаляване.
Изборът на дозата и схемата на приложение 
се определят чрез проучвания за установяване на 
подходящата доза.
Ефикасността за предлаганите показания за 
приложение се подкрепя с резултати от клинич-
ни изпитвания, използващи клинично значими 
крайни точки за целевата употреба на продукта. 
При някои клинични състояния може да бъдат 
изискани доказателства за дългосрочна ефикасност. 
Представя се стратегия за оценка на дългосроч-
ната ефикасност.
Планът за управление на риска трябва да 
включва стратегия за дългосрочно проследяване 
на безопасността и ефикасността.
При комбинираните лекарствени продукти за 
модерна терапия проучванията за безопасност и 
ефикасност се планират за комбинирания продукт 
като цяло и се извършват с него.
2. Специални изисквания за лекарствени про-
дукти за генна терапия
2.1. Проучвания за фармакокинетика у човека
Проучванията на фармакокинетиката у човека 
трябва да съдържат:
а) Проучвания на вирусоотделянето с цел ин-
формация относно екскрецията на лекарствения 
продукт за генна терапия.
б) Проучвания на биоразпределението.
в) Фармакокинетични проучвания на лекарстве-
ния продукт на продуктите на гената експресия.
2.2. Проучвания на фармакодинамиката у човека
Фармакодинамичните проучвания у човека 
трябва да включват експресията и функцията на 
генната секвенция след прилагане на лекарствения 
продукт за генна терапия.